च्याम्पियन्स लिग ‘ड्र’ : रियल सजिलो समूहमा
युरोपेली च्याम्पियन्स लिग २०२२–२०२३ को समूह चरणको ‘ड्र’ बिहीबार निकालिएको छ र त्यसमा डिफेन्डिङ च्याम्पियन रियल म्याड्रिड सजिलो समूहमा परेको छ । रियल समूह ‘एफ’ मा परेको छ र त्यसमा आरबी लाइपजिग, साख्तर डोनेस्क र सेल्टिक छन् ।
काठमाडौँ — युरोपेली च्याम्पियन्स लिग २०२२–२०२३ को समूह चरणको ‘ड्र’ बिहीबार निकालिएको छ र त्यसमा डिफेन्डिङ च्याम्पियन रियल म्याड्रिड सजिलो समूहमा परेको छ । रियल समूह ‘एफ’ मा परेको छ र त्यसमा आरबी लाइपजिग, साख्तर डोनेस्क र सेल्टिक छन् ।गत सिजनको उपविजेता लिरभपुल भने ‘ए’ मा परेको छ र त्यसमा उसले आयाक्स, नेपोली र रेन्जर्सको चुनौती सामना गर्नेछ । यस्तै समूह ‘बी’ मा पोर्टो, एटलेटिको म्याड्रिड, बायर लेभरकुजन र क्लब ब्रुग्स परेका छन् ।समूह ‘सी’ मा बायर्न म्युनिक, बार्सिलोना, इन्टर मिलान र भिक्टोरिया प्लाजेन परेको छ । यो नै लिग चरणमा सबैभन्दा कठिन समूह हुन सक्नेछ । यस्तै समूह ‘डी’ मा इन्ट्राख्त फ्रायन्कफर्ट, टोटनहम, स्पोर्टिङ लिस्बन र मार्से छन् ।समूह ‘ई’ मा एसी मिलान, चेल्सी, आरबी साल्गबर्ग र डायनामो जाग्रेब, समूह ‘जी’ मा म्यानचेस्टर सिटी, सेभिया, बोरुसिया डर्टमन्ड र एफसी कोपेनहेगन छन् । समूह ‘एच’ मा भने पेरिस सेन्ट जर्मेन (पीएसजी), युभेन्ट्स, बेनफिका र मकाबी आइफा भिड्ने छन्। 